Lav et referat af nedenstående tekst:

Tekst:
Siden tirsdag i denne uge har 300 studerende fra AAU, UCN og AMU Nordjylland arbejdet med betonskulpturer. Fra idé til design og produktion. I dag, fredag, blev resultatet af anstrengelserne afsløret i og uden for betonværkstedere på AMU-centret i Aalborg, ialt 30 skulpturer støbt i beton. Værkerne blev som sædvanligt bedømt af professionelle voksne - det vil sige faglærere fra de forskellige uddannelser. Og som noget nyt var tre børn hidkaldt for at uddele Børnenes Pris. Eskild Hørlyck, Isabella Christiansen og Mille Bøhl gik til opgaven med liv og sjæl. Eskild brugte fortrinsvis skulpturerne som klatrestativer, mens pigerne også fik sat gang i fantasien ved at kigge på dem. - Vi har forberedet os hjemmefra med billeder fra sidste år i forhold til, hvad de skal bedømme ud fra. Så børnene skal vælge deres favorit ud fra leg, læring og fantasi, fortæller daglig leder af børnehaven Aaby, Birthe Laugesen. Børnene valgte skulpturen Bølgen, som både pirrer fantasien og lader sig kravle på og rutsje nedad. Voksendommer og faglærer på AMU, Torben Dybdal Jensen, var meget tilfreds med årets udgave af betonworkshoppen. - Det er meget spændende at se, hvad de studerende kan lave, og hvert eneste år bliver vi positivt overraskede. De er gode til at udnytte hinandens kompetencer på tværs af fagene, og det er netop, hvad det går ud på, siger Torben Dybdahl Jensen.

Referat:
Den 13. betonworkshop for studerende fik besøg af Eskild, Isabella og Emilie fra børnehaven Aaby i Aabybro, der prøvekravlede betonværkerne.